CELEX: C2007/183/77
Language: fi
Date: 2007-08-04 00:00:00
Title: Asia T-215/07: Kanne 22.6.2007 — Donnici v. parlamentti

4.8.2007   
            
            
               FI
            
            
               Euroopan unionin virallinen lehti
            
            
               C 183/40
            
         Kanne 22.6.2007 — Donnici v. parlamentti
   (Asia T-215/07)
   (2007/C 183/77)
   Oikeudenkäyntikieli: italia
   Asianosaiset
   
      Kantaja: Beniamino Donnici (edustajat: avvocati M. Sanino, G. Roberti, I. Perego ja P. Salvatore)
   
      Vastaaja: Euroopan parlamentti
   Vaatimukset
   
               —
            
            
               Euroopan parlamentin 24.5.2007 tekemä päätös kantajan valtuutuksen tarkistamisesta on kumottava
            
         
               —
            
            
               Euroopan parlamentin sisäisen työjärjestyksen 3 artiklan 5 kohta on EY:n perustamissopimuksen 241 artiklan nojalla todettava lainvastaiseksi
            
         
               —
            
            
               parlamentti on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tässä asiassa riitautetulla päätöksellä todetaan, ettei Beniamino Donnicin, jonka kansallinen toimivaltainen viranomainen on ilmoittanut tulleen valituksi ja jolla ilmoituksella vahvistetaan Achille Occhetton valinnan pätevyys, valinta Euroopan parlamentin jäseneksi ole pätevä.
   Tältä osin kantaja korostaa sitä, että Consiglio di Stato on lainvoiman saaneella tuomiolla kumonnut Euroopan parlamentin jäsen Achille Occhetton tästä tekemän valituksen.
   Kantaja vetoaa vaatimustensa tueksi siihen, että Euroopan parlamentti
   
               —
            
            
               ei ollut toimivaltainen ratkaisemaan Donnicin saaman Euroopan parlamentin jäsenyyden pätevyyttä
            
         
               —
            
            
               on rikkonut vuoden 1976 asiakirjan 12 artiklaa, jolla ei anneta sille toimivaltaa asettaa kyseenalaiseksi kansallisten viranomaisten toimivaltansa rajoissa tekemiä päätöksiä
            
         
               —
            
            
               on soveltanut virheellisesti sisäisen työjärjestyksen 3 artiklan 5 kohtaa, joka kaiken lisäksi on lainvastainen, koska se on ristiriidassa vuoden 1976 asiakirjan kanssa. Tässä työjärjestyksessä, joka on johdetun oikeuden lähde, ei voida yksin antaa Euroopan parlamentille toimivaltuuksia, joista ei määrätä asiakirjassa
            
         
               —
            
            
               on virheellisesti katsonut voivansa vedota vuoden 1976 asiakirjan 6 artiklan rikkomiseen ja on näin loukannut lainvoimaisuusperiaatetta jättämällä soveltamatta ne lainvoimaiset tuomiot, jotka kansalliset tuomioistuimet ovat antaneet tästä virheestä
            
         
               —
            
            
               ei ole perustellut riidanalaista päätöstä asianmukaisesti eikä etenkään ole selittänyt, mistä syistä se on jättänyt noudattamatta sen oikeudellisen osaston tästä asiasta antamaa lausuntoa.